Nordjyllands Politi har natten til tirsdag anholdt fem litauiske mænd, og sigtet dem for adskillige indbrud i Nordjylland. Indbrudene er tilsyneladende sket i hele Nordjylland. Det afslørede en række ransagninger i Aalborg, som politiet foretog umiddelbart efter at have anholdt de fem mænd. - Vi har beslaglagt en omfattende mængde koster, som vi formoder stammer fra indbrud begået i hele Nordjylland," siger fungerende politikommissær Sune Myrup. Politiet anholdt de fem mænd efter at to af dem havde begået indbrud i henholdsvis Klarup og Mou. Tirsdag eftermiddag skal de alle fem så fremstilles i grundlovsforhør ved Retten i Aalborg i håb om at få dem varetægtsfængslet.

Referat:
Natten til tirsdag blev fem mænd anholdt og sigtet for at have gennemført adskillige indbrud i Nordjylland.